ועדת החינוך, התרבות והספורט, כנסת 18, פרוטוקול מספר 167, 2010-02-17 08:30

זבולון אורלב: בוקר טוב, אני מתכבד לפתוח את הישיבה.

זבולון אורלב: נפגשנו ביום שני וניסינו לעלות הצעה שתפתור את הבעיה כיוון שהגענו למסקנה שהמטרה העיקרית להביא להשלמת הרפורמה, כדי להגיע להסכם בין ההנהלה, העובדים והאוצר על הרפורמה, שהיא מטה ההצלה של השידור הציבורי של רשות השידור.

זבולון אורלב: ראינו בסכסוך הנוכחי אבן נגף מאוד משמעותית לקידום הרפורמה.

זבולון אורלב: לכן היה חשוב לנו מאוד להציע הצעה כדי למצוא מסגרת לפתרון הסכסוך הנקודתי שכרגע קיים.

זבולון אורלב: בפגישה הקודמת הצענו שתהייה הסכמה לצמצום תחת שלושה פרמטרים ומול ההסכמה של הרשות והאוצר ושהוועדה תפנה לוועדים על מנת להפסיק באופן מידי את העיצומים.

זבולון אורלב: שלושת הפרמטרים היו: שהקציצים יהיו במידה כזאת או אחרת פרוגרסיביים, שלא תהייה פגיעה בהסכמים חתומים אלא בהסכמה, שההנהלה תקבע קו של מקסימום לעובד כדי שלא ייוצר מצב, לדעתי, קיצוני ובתי קביל ובלתי מתקבל על הדעת שיש קיצוץ של 50% בשכר בהודעה מהיום למחר.

זבולון אורלב: זאת הבקשה שלנו.

זבולון אורלב: בפגישה הקודמת סגן הממונה על התקציבים במשרד האוצר וגם המנהל הכללי של רשות השידור אמרו שהם יעיינו בהצעה.

זבולון אורלב: ביקשנו לקיים היום ישיבה קצרה כי אני בשעה 09:00 מתחיל ישיבה משודרת בערוץ הכנסת ורצינו לקבל תשובות היכן זה עומד.

זבולון אורלב: עיכבתי את פתיחת הישיבה כדי שנציג האוצר יגיע אבל כנראה יש קשיים בכניסה עם המכשירים.

זבולון אורלב: אני מציע שהמנהל הכללי של רשות השידור מר מוטי שקלאר יאמר, הוא בוודאי יכול לתת את התשובה גם של האוצר וגם של רשות השידור.

מוטי שקלאר: אני מסכים שלא נעים וגם לא נכון, שעובדים יגיעו למצב ש- 50% משכרם יקוצץ, אם נגיע לכך אנחנו ננסה לשנות אותו.

מוטי שקלאר: שנית – אתמול ישבנו עם הוועדים שאמרו, לצערי, אבל יתכן שחלק אמרו כדי לצאת ידי חובה, "אני אומר בפירוש לא", הניסיון להגיע איתם להבנה מסוימת ולמצוא אפיק אחר של קיצוץ.

מוטי שקלאר: אני אומר את זה כאן לוועדים ולגם לפרוטוקול, לדעתי הם לא הפנימו את הרעיון שאנחנו יכולים לקצץ 100 מיליון שקל, גם אני לא הייתי רוצה אבל האוצר לא מניח.

מוטי שקלאר: רק אתמול הגיע מכתב נוסף מהממונה על התקציבים שדורש מאיתנו להביא בפניו תקציב מאוזן, הוא אומר שזו דרישה שלישית מצידם.

מוטי שקלאר: אנחנו פועלים בניגוד לחוק.

מוטי שקלאר: כלומר גם האוצר -, אגף התקציבים לא מתגמש בעניין הזה.

מוטי שקלאר: זאת אומרת שאני מחויב גם אני רוצה לחכות ולהשהות ולחזור במידה מסוימת על המודל של השנים הקודמות שהייתה גמישות ולא אושר התקציב של רשות השידור והתעלמו מכך בעצימת עיניים, בשנה הנוכחית האוצר עומד על הרגליים האחוריות, לפחות אגף התקציבים.

זבולון אורלב: מה נראה בענייך קיצוץ מקסימלי שעובד יכול לקבל על עצמו?

מוטי שקלאר: מבחינתי אפס.

מוטי שקלאר: במצב הנוכחי, אני צריך מהגורן והיקב למצוא סעיפי תקצוב.

זבולון אורלב: עד כמה אפשר, במהלך הזמני הזה.

מוטי שקלאר: אם העובדים ירתמו לעניין.

זבולון אורלב: אם הם לא ירתמו?

מוטי שקלאר: אם הם לא ירתמו לעניין, אני לא יודע.

מוטי שקלאר: אני הצעתי אתמול, וחשוב להשלים את מה שהתחלתי, שאנחנו נבוא בקיצוץ של 20% מהשעות הנוספות מלמעלה עד למטה.

מוטי שקלאר: כלומר הערך של 20% קיצוץ בשעות הנוספות יחול גם על בעלי השכר הגבוה שכביכול מוגנים תחת הכותרת של "חוזה אישי", לקחת את החלק היחסי ולהוריד המנהל הכללי ומטה ושזה יהיה שווה לכולם.

מוטי שקלאר: ברגע שהקיצוץ שווה לכולם אני מונע את העיוותים, אני לא מגיע למצב בו אני מוריד 50% משכר עובדים, כי זה נובע מקיצוץ של תכנית מסוימת.

מוטי שקלאר: העסק הזה מרוכב.

מוטי שקלאר: הורדתי תכנית מסוימת שיש לה ניידת לצורך העניין, ואם אני מוריד את הניידת נפגעו X עובדים שקשורים רק לתכנית.

מוטי שקלאר: מישהו לידם יכול לא להיפגע בכלל כי התכנית שלו ממשיכה.

מוטי שקלאר: מכאן מורכבות העניין.

מוטי שקלאר: בהצעה שלנו, הקיצוץ יהיה רוחבי ולכולם, ושכולם ישאו על גבם את הקיצוץ הנדרש.

מוטי שקלאר: אני חושב שאנחנו מגיעים למצב שבו יורד לעובד 20% ,30%.

מוטי שקלאר: זו ההצעה שלי ואז יהיה שהם ירדו בשכרם ב- 20% בשעות הנוספות.

מוטי שקלאר: 25%.

זבולון אורלב: אמרת 20% ואל תגיד עכשיו 25%.

מוטי שקלאר: אני לא יודע, כי אני לא עושה את החישוב כרגע.

זבולון אורלב: אני שואל להערכתך, אם העובדים יסכימו להצעה שלך, מה הקיצוץ בשכרם הכולל?

אריה שקד: בכולל כ- 10%.

זבולון אורלב: האם ההצעה שלך היא הצעה עד לרפורמה או שהיא כוללת את הרפורמה?

מוטי שקלאר: ההצעה שלי היא עד הרפורמה.

זבולון אורלב: זה הסכם זמני עד לקיום הרפורמה, זאת ההצעה שלך.

מוטי שקלאר: כן, זו ההצעה שלי.

זבולון אורלב: מה אומרים העובדים?

צבי גרזון: אם מדובר ב- 20% מהשעות הנוספות, אני חושב שזה עניין שאפשר לדון בו.

צבי גרזון: זה הרבה יותר מ- 10% בשכר הכולל כי מרכיב השעות הנוספות אצל חלק גדול מהעובדים הוא בערך 70% מהשכר.

צבי גרזון: כך שזה לא בדיוק 10% זה הרבה יותר, זה יותר קרוב ל- 15%, 18% מהשכר הכולל.

זבולון אורלב: ואם יגידו שזה 10%.

זבולון אורלב: כלומר הולכים על קיצוץ של 20% בשעות הנוספות ובלבד שהקיצוץ הזה לא יהיה גבוה מ- 15% מהשכר הכולל.

צבי גרזון: 15% לא.

זבולון אורלב: אמרת שאם יקצצו 20% לעובדים מסוימים, זה אפילו יכול לעבור את ה- 15%.

זבולון אורלב: אני מציע להגביל כלומר שזה לא יעבור.

זבולון אורלב: אני מציע שגם אם יש מקרים קיצונים שזה לא יעבור את ה-15%.

צבי גרזון: זה בסדר, זה דבר שאפשר לדון בו, לא מכיר את המשמעויות.

זבולון אורלב: המשמעויות הן, שמגיעים לאותה תוצאה כספית מר מוטי שקלאר.

אריה שקד: המשמעות היא יותר נמוכה.

זבולון אורלב: באיזה סדרי גודל?

אריה שקד: 20% בשעות הנוספות, ייתן 14 מיליון שקלים בשנה.

זבולון אורלב: והקיצוץ שעכשיו עשיתם כמה הוא נותן?

אריה שקד: הקיצוץ הזה הוא רק שלב ראשון.

זבולון אורלב: זה בערך אותו סכום?

אריה שקד: אנחנו לא יכולים להעריך כי החשוב שנתי ואני לא יודע מה הן המשמעויות.

זבולון אורלב: אני שאלתי בפעם הקודמת מהו הקיצוץ שעכשיו עשיתם, מה הערך הכספי שלו, אתם אמרתם לי בדיק 14 מיליון שקלים.

אריה שקד: בפעם הקודמת אני לא נקבתי במספרים.

זבולון אורלב: זה סביב המספר הזה?

אריה שקד: אני אתמול בלילה קיבלתי שיעורי בית, לקחתי את ספר התקציב של רשות השידור ובדקתי את העניין של העבודה הנוספת.

אריה שקד: מתוך קיצוץ של 100 מיליון זה ייתן 14 מיליון שקלים.

אריה שקד: זה מה שיצא אם ההצעה לקצץ 20%.

זבולון אורלב: אם אפשר שאני אצא מהחדר ואתם תשבו ותגמרו?

גדי בן יצחק: לא נמצאים כאן כל הוועדים, וגם קיימת כאן אבן נגף קטנה שלא נאמרה.

גדי בן יצחק: השאלה איך מדווחים על העניין הזה?

גדי בן יצחק: כבוד היושב אמר, וטוב שאמר בפתיח שלו אתמול שמעל הכל אנחנו לא רוצים לפגוע בצופה, במאזין ובמשלם האגרה.

גדי בן יצחק: אם יש כאן ירידה ממשית בעבודה בהיקף של כ- 20%, 15% מהעבודה.

גדי בן יצחק: אמרנו שאם זה מהשכר אז זה מהעבודה הכוללת.

גדי בן יצחק: אם הולכים במחירי שוק ולא מה כותבים ואיך כותבים.

גדי בן יצחק: אמרנו מערך השכר הכולל כ- 15% עכשיו.

גדי בן יצחק: אז מה יורד ממה שהצופה והמאזין יקבל?

גדי בן יצחק: מה שנאמר לנו אתמול – אתם תעבדו ואחרי זה תורידו.

גדי בן יצחק: נודה שלמה שאנחנו כותבים אין שום קשר למה שאנחנו עובדים, וזה אחד.

גדי בן יצחק: איך אנחנו נעשה את זה?

גדי בן יצחק: –אני כותב שעבדתי 100 שעות נוספות ומשלמים עבור 80 או 85?

גדי בן יצחק: איך?

זבולון אורלב: מה זה איך?

גדי בן יצחק: לפי מה?

זבולון אורלב: לפי זה שחתמתם על הסדר ביניים שלא משלמים יותר מ- 80%.

גדי בן יצחק: זה לגבי חלק מהתשלום.

גדי בן יצחק: מה יורד מהעבודה שלי?

זבולון אורלב: לא יורד.

זבולון אורלב: זה כל העניין.

ברוך אסקרוב: עבור עבודה שנעשית על פי חוק אי אפשר שלא לשלם.

ברוך אסקרוב: רק בהנחה, כבוד היושב ראש שיש שעות נוספות שלא מדווחות ואין עבודה מאחוריהן.

זבולון אורלב: הוא מציע להוריד את הערך של שעה נוספת.

גדי בן יצחק: מהמנהל הכללי ומטה ולא בחוזים האישיים.

גדי בן יצחק: כבוד היושב ראש אני מציע שתבין עד הסוף את מה שנאמר לך כאן מפורשות.

גדי בן יצחק: נאמר מהמנהל הכללי ומטה וזה אומר שזה אישי.

זבולון אורלב: אפילו למנהל הכללי ירד לו שווה ערך.

גדי בן יצחק: נאמר מהמנהל הכללי ומטה.

זבולון אורלב: כבוד המנהל הכללי אני מבין נכון?

זבולון אורלב: המנהל הכללי מנענע בראש בחיוב, הפרוטוקול יציין שהמנהל הכללי השיב בחיוב.

זבולון אורלב: שווה ערך ואני מזכיר לך, גם להם יורידו.

זבולון אורלב: אם הממוצע הוא סדר גודל של הורדה ב- 10% בשכר אז יורד לכל העובדים ברשות השידור 10% מהשכר.

זבולון אורלב: זה העניין, כולל מהמנהל ומטה.

גדי בן יצחק: לא המנהלים, חוזה אישי.

זבולון אורלב: כולל חוזה אישי וכולל הכל.

ברוך אסקרוב: ללא הבדל סטאטוס של חוזה התקשרות.

זבולון אורלב: אין שום סטאטוס ושום חוזה.

זבולון אורלב: אם הם בעלי החוזים רוצים להשבית את רשות השידור שישביתו את רשות השידור.

ברוך אסקרוב: זאת התקדמות.

זבולון אורלב: זו לא התקדמות.

זבולון אורלב: עכשיו גומרים, יש לי עוד דקה לשבת כאן.

זבולון אורלב: עכשיו יושבים וגומרים.

ברק שטרוזברג: קודם הייתה טענה, שמבחינה משפטית יש בעיה.

זבולון אורלב: אני יוצא לישיבה, אתם תשבו ותסכמו את העניין אחרת תישארו במעצר.

זבולון אורלב: חיים לא ייתן לכם לצאת, אני חוזר אליכם בעוד שעתיים.

זבולון אורלב: שבו ונהלו משא ומתן ותגמרו את זה.

מוטי שקלאר: הם לא יכולים לקבל החלטה מבלי שהם חוזרים לוועדים שלהם.

זבולון אורלב: אתם מוכנים לקיים דיון בהצעה הזאת?

גדי בן יצחק: הוועד מגיע לכל מקום שהוא מוזמן.

גדי בן יצחק: חבר וועד מגיע לכל מקום שהוא מוזמן.

מוטי שקלאר: אני רוצה להיות הוגן ושלא יובן לא נכון.

מוטי שקלאר: אני השנה, וגם משום שיושבים פה החברים עם הדרישה שלהם, אני מהגורן והיקב צריך להגיע לקיצוץ הזה.

זבולון אורלב: אז תגיע.

זבולון אורלב: אנחנו כעת מדברים על השכר.

מוטי שקלאר: יש שכר, אבל אחרי זה הקיצוץ הוא מודולרי, אם הרפורמה לא מתקדמת אני חייב לגרוע יותר ויותר בהמשך ואז אני צריך להוריד תכניות - הורדתי תכניות זה ייפגע בשכר.

זבולון אורלב: זה לא קשור לעניין הזה.

זבולון אורלב: אם לא יגיעו לרפורמה יש לי הרגשה שאף אחד לא יקבל שכר.

גדי בן יצחק: יש עוד צעד.

גדי בן יצחק: הוא מוכן לגבות תשלומים לרשות כמו בעניין התדרים וגם דברים אחרים.

גדי בן יצחק: הספקים לא מקבלים, העובדים לא מקבלים- - -

זבולון אורלב: זה מה שהוא אמר לך, צריכים לקצץ 100 מיליון ומה שאנחנו כרגע מדברים זה על 14 מיליון שזה מרכיב השכר.

זבולון אורלב: יכול להיות שנקיים ישיבה בשבוע הבא ואנחנו נציע לו ונפנה לכל המשרדים הממשלתיים שהם יעכבו את התשלום, אני לא יודע אם האוצר מסכים לזה או לא.

זבולון אורלב: נפנה לשרים ואולי הם יוכלו לפתור את העניין.

זבולון אורלב: הכנסת יכולה לעזור לכם את הרשות והעובדים באים בידיים נקיות ואומרים "אנחנו לקחנו על עצמנו" עם העובדים באים ואומרים שהם מוכנים כרגע לוותר זמנית, הכל זמנית עד לרפורמה, על הכנסה של 10% בשכר בממוצע כולל המנהל הכללי ומטה.

זבולון אורלב: זה מהלך דרמטי שחל על כולם.

גדי בן יצחק: אנחנו לא מוסכמים לדבר בשם מי שאינו פה.

גדי בן יצחק: אני מזכיר לך כבוד היושב ראש מה אתה אמרת בשתי הישיבות הקודמות.

מוטי שקלאר: יש פה משהו שהוא לא מובן.

מוטי שקלאר: הקיצוצים הם מודולריים, כלומר שעובר סוף החודש וכדי להגיע לתחילתו של הקיצוץ אני למשל צריך לסגור אולפנים, סגרתי אולפנים ושכרם נפגע בהמשך.

מוטי שקלאר: זה נכון ליחידת הזמן הנוכחית.

זבולון אורלב: נכון.

זבולון אורלב: אם יהיה צורך אתה תודיע לי.

מוטי שקלאר: ב- 1 למרץ אני הולך על הצעד הבא.

מוטי שקלאר: שוב שכרם יפגע זהמשתמע מכך.

מוטי שקלאר: אין לי מאיפה לקצץ אלא מפעולות, ירידה בפעילויות גורמת לצערי ירידה בשכר.

מוטי שקלאר: כי מדובר בשעות הנוספות.

זבולון אורלב: אמרת את זה בהגינות ואני מבין אותך.

זבולון אורלב: את החוק צריך לקיים ואם חייבים לקצץ אז חייבים לקצץ.

זבולון אורלב: אתה צריך לסגור אולפנים ולהוריד תכנית אז יסגרו אולפנים ויורדו תכניות עד שרשות השידור תיסגר, מה אתה מציע?

מוטי שקלאר: זה יכול לפגוע בשכרם.

זבולון אורלב: יכול להיות שזה יפגע בשכרם.

זבולון אורלב: אני רק מבקש דבר אחד מר מוטי שקלאר, אנחנו ניתן כרגע סדר גודל של 45 יום , 60 יום עד להשלמת הרפורמה לצורך העניין הזה.

זבולון אורלב: אם יהיה צורך לעשות עוד, אבקש להודיע לי, נקיים כאן ישיבה , נשמע מה, נשמע איך.

זבולון אורלב: שיהיה איזה הליך.

ברק שטרוזברג: אני לא יכול להחזיק מעמד כך כך הרבה זמן.

זבולון אורלב: גם לא 45 יום?

ברק שטרוזברג: עם גרעון כזה אני צריך לחזור לשר.

זבולון אורלב: לא.

זבולון אורלב: הוא נותן לך תכנית קיצוצים, הוא אומר לך.

זבולון אורלב: הוא ייתן לך ואני חושב שהוא חייב לתת לך.

מוטי שקלאר: אם אני מחכה 45 יום אין לי 100 מיליון שקל.

זבולון אורלב: חודש ימים אתה יכול להמתין.

מוטי שקלאר: כשאני מקבל מערן פולק מהאוצר שדורש ממני ואומר שמה שאני עושה עד עכשיו לא מביא את התוצאה של הקיצוץ, אני עובד עליו בעיניים ואני עובר על החוק.

זבולון אורלב: אני אומר שוב.

זבולון אורלב: במרכיב האוניברסאלי, האחיד לכל העובדים, זה מה שאנחנו מדברים, אם אתה צריך לעשות עוד אילו מהלכים קח את העובדים ותאמר להם שמה שעכשיו סיכמנו זה מחזיק מעמד 30 יום, אם עוד 30 יום לא מגיעים לרפורמה, דעו שאני את האולפן הזה סוגר - העובדים האלה יפגעו.

זבולון אורלב: אני את התכנית הזאת מוריד – העובדים האלה יפגעו.

זבולון אורלב: דבר איתם ביושר.

זבולון אורלב: אני מבקש רק לדווח לנו כדי שלא נשמע על כך בחדשות שפתאום יורדת התכנית הזאת או אחרת.

זבולון אורלב: יש לנו אחריות לגבי התוכן.

זבולון אורלב: לוועדה הזאת יש אחריות לגבי התוכן וזה המנדט שלה בתקנון הכנסת.

גדי בן יצחק: הרפורמה כוללת גם שינויים מבניים.

זבולון אורלב: אני לא מנהל עכשיו משא ומתן במקומכם, תנהלו משא ומתן עם היושב ראש.

ברוך אסקרוב: הסיפור הוא גם סיפור של ייצוג וגם סיפור של לוחות זמנים.

ברוך אסקרוב: ראשית אני מודה לך על לקיחת היוזמה והכינוס.

ברוך אסקרוב: אני באמת חושב שכל אחד מאיתנו, ובוודאי הוועדים אבל גם האוצר, צריך לשוב הביתה ולהתארגן.

ברוך אסקרוב: באמת ההצעה של חודש, חודש וחצי, כשבין החודש לחודש וחצי יש את הפסח המבורך, זו באמת יחידת הזמן הכי ריאלית שבעולם, בתקווה שתהייה התקדמות גדולה בעניין הרפורמה.

זבולון אורלב: מה תעשה עם המרואיין שלך, שהגיע זמן החדשות ואתה דוחה את החדשות?

ברוך אסקרוב: אני עושה משפט סיכום.

ברוך אסקרוב: עד יום שני, חייבים להבין אצלנו שגם אצלנו נבחרה נציגות חדשה לגמרי.

זבולון אורלב: עד יום ראשון ולא עד יום שני, חבר'ה יש עיצומים.

ברוך אסקרוב: בגלל כבוד הכנסת.

זבולון אורלב: אולי העיצומים יהיו, שלא יהיו שידורים בשבת?

גדי בן יצחק: אז אנחנו נרחיב את שולחן הדיונים.

זבולון אורלב: תקבלו את הגיבוי שלי ושכל העיצומים יפלו על שבת, אני גם מציע לרשות השידור שזה יהיה חלק מהחיסכון.

ברוך אסקרוב: כבוד היושב ראש.

ברוך אסקרוב: דין יום ראשון כדין יום שני.

ברוך אסקרוב: זה אותו הדבר.

ברוך אסקרוב: הכוונה היא שיש נציגות עובדים.

ברוך אסקרוב: כבוד היושב ראש אני מברך אותך על ההתקדמות שקדמת, עד כה שמענו שיש בעיה בקיצוץ שכר הבכירים, בעיה משפטית-אובייקטיבית, והנה אפשר וזה טוב מאוד.

זבולון אורלב: אני מציע להנהלת רשות השידור ולוועד המנהל, אני פונה אליהם להחיל את הקיצוץ על כולם.

זבולון אורלב: מי שלא רוצה שישבית ושהוא ישתיק ויכרות על הענף עליו הוא יושב.

ברוך אסקרוב: נכון.

זבולון אורלב: לא יעלה על הדעת, שרק חלק מהעובדים צריכים לשאת בעוול.

זבולון אורלב: אני לא מקבל את הדבר הזה.

מוטי שקלאר: בוודאי.

ברוך אסקרוב: כבוד היושב ראש אני רק אשלים, תודה המנהל הכללי.

ברוך אסקרוב: אתה אומר יום ראשון, זה אותו הדבר.

ברוך אסקרוב: יוכלו לשוב הביתה.

ברוך אסקרוב: נציגות בכירה מייצגת של כלל ציבורי העובדים נבחרה רק לפני כמה שעות, עוד לא התיישבה על כסאה, וכל המערכת שלנו לקבלת החלטות היא חסרה כאן.

זבולון אורלב: חברים אני שוב אומר, ההצעה שעומדת על הפרק היא, כפי שניסח אותה המנהל הכללי ואני לא רוצה לנסח אותה במקומו, היא גם כתובה בפרוטוקול והיא רשומה.

זבולון אורלב: אנחנו נקיים דיון אם ירצה ה', דיון מיוחד ביום ראשון, אני לא חושב שצריך לדחות אותו ליום שני ואם זה היה תלוי בי הייתי עושה את זה גם מחר, אבל אני מבין שאתם לא תספיקו.

זבולון אורלב: אני מוכן לעשות דיון מיוחד גם מחר ולפתוח את הכנסת.

ברוך אסקרוב: יום ראשון זה יותר נכון, במקרה הזה.

אריה שקד: אפשר גם מחר.

ברוך אסקרוב: איך אתה יכול?

ברוך אסקרוב: היו עכשיו בחירות רק לפני כמה שעות.

ברוך אסקרוב: זה עניין של וועדים.

זבולון אורלב: אמרנו יום ראשון, אני בשבת כמובן לא ואני בכלל מציע שביום שבת תסגרו את השידורים מבחינתי.

זבולון אורלב: כמה כסף תחסוך הסגירה בשבת?

אריה שקד: הפגיעה בשכרם תהייה הרבה יותר כבדה.

זבולון אורלב: ולזה הם מתנגדים.

ברוך אסקרוב: אל תדאג.

ברוך אסקרוב: זה לא בגלל קדושת השבת.

צבי גרזון: אני רוצה לומר עוד משהו.

צבי גרזון: ישנה גזרה של 100 מיליון שקל שזו גזרה דרקונית גם על ההנהלה, הגרעון הזה נוצר לא בשנה או שנתיים, הוא נוצר במשך הרבה מאוד שנים.

צבי גרזון: דבר שנוצר במשך כל כך הרבה שנים אי אפשר לבוא להגיד שתוך שנה מחסלים את הגרעון הזה.

צבי גרזון: זו גזרה שהציבור לא יכול לעמוד בה.

צבי גרזון: לא מטילים על הציבור גזרות שהוא לא יכול לעמוד בהן.

זבולון אורלב: גם אם אתה צודק, אני יודע את יכולתנו, ואני מכיר את גבורתנו, והסמכויות בעניין הזה הן בידי החוק שקבע שצריך להיות תקציב מאוזן.

זבולון אורלב: בעניין הזה אף שאני חושב שרעיונית שאתה אומר הם דבר נכון, אבל פרקטית-מעשית יש לנו בעיה עם שמירת החוק, הסדר והמינהל התקין.

זבולון אורלב: אני מחויב גם על פי הערכים שלי, וגם אם יש כרגע התנקשות עם הערכים האלה כן לעמוד לימין האוצר, ואני לא מאמין שאני אומר את זה, אני חייב לעמוד לימין האוצר כדי שרשות השידור תהייה מאוזנת.

זבולון אורלב: אם לצורך האיזון הזה, אומר לא רק האוצר, אלא אומרת גם הנהלת רשות השידור, שהם צריכים לקצץ 100 מיליון שקל, אז הם צריכים לקצץ 100 מיליון שקל.

צבי גרזון: 20 שנה נתנו לחוק להיות גמיש, שיתנו לזה עוד שנתיים שלוש.

זבולון אורלב: מה שנתיים שלוש?

זבולון אורלב: הולכים לרפורמה.

זבולון אורלב: על מה אתה מדבר.

זבולון אורלב: ידידי אתם נקלעתם, כולכם, גם רשות השידור וגם האוצר, נקלעתם לצערי לסמטה ללא מוצא שחוסמם לכם את הדרך המרכזית להגיע לרפורמה.

זבולון אורלב: אני יודע שיש דעות אחרות שאומרות שאולי זה מקדם את הרפורמה אבל לדעתי זו שטות והבל רוח.

צבי גרזון: זה שוט שהשתמשו בו.

זבולון אורלב: אתם לא נקיים מהעניין.

זבולון אורלב: לפתרון יש שני צדדים וגם לסכסוך יש שני צדדים.

זבולון אורלב: אני מנסה להחזיר אתכם לנתיב המרכזי כדי שתתעסקו ברפורמה, ושאת הזמן של כולנו לא נבזבז על דבר שבעיניי הוא זמני, כי מדובר עד לרפורמה.

זבולון אורלב: כל ההסכמה הזאת היא לא הסכמה לתקופת הרפורמה, היא הסכמה עד לתקופת הרפורמה כולל אם הוא צריך לסגור אולפן הוא סוגר אותו עכשיו עד לרפורמה.

זבולון אורלב: ברפורמה כל הדברים צריכים להיות מוסדרים.

יהודה סבן: אני מאגף התקציבים, אני רוצה לומר מילה אחת ואני אקדים ואומר שבענייני שכר אני לא מטפל גם כי אני חתום על הסדר ניגוד עניינים ואני רק מטפל בעניין הזה.

יהודה סבן: באתי להתייחס לעניין הרפורמה וגם הספציפי.

יהודה סבן: הוצאנו מכתב למנהל הכללי לפני יומיים שמבהיר באופן מאוד ברור שחייבים לבצע באופן מידי את ההתאמות בתקציב אחרת רשות השידור תגיע למצב שהיא לא תוכל בסוף השנה לעמוד בתקציבה.

זבולון אורלב: אתה חולק על מה שאמרתי?

יהודה סבן: להיפך, אני מחזק את דברייך.

גדי בן יצחק: האם זה יאזן את הרשות?

גדי בן יצחק: אתה איש תקציבים, אני רוצה לדעת שהוא לא ישלח בעוד 15 יום עוד מכתב שזה לא מספיק.

זבולון אורלב: אתה לא היית בישיבה הקודמת, הוועדה לא חולקת על הנתונים שההנהלה והאוצר אומרים.

זבולון אורלב: אין לנו יסוד לחלוק.

זבולון אורלב: יש לנו יסוד לקבל את זה.

זבולון אורלב: לכן אמרתי שהם צריכים לקבל גיבוי של וועדה בכנסת כדי לשמור על חוק ועל מינהל תקין ועל תקציב מאוזן - והם יקבלו את זה.

יהודה סבן: אני אומר יותר מזה, הקיצוצים שנעשו בתקציב הרשות מתחילת השנה אינם מספיקים.

יהודה סבן: על מנת לאזן את התקציב.

יהודה סבן: הרשות תצטרך לבצע קיצוצים נוספים באופן מידי.

זבולון אורלב: הוא אמר את זה.

ברוך אסקרוב: על מנת לאזן, היא צריכה לעשות את הרפורמה.

זבולון אורלב: לא מר ברוך אסקרוב.

זבולון אורלב: יש עד הרפורמה ויש מהרפורמה.

זבולון אורלב: בוא לא נשחק משחקים.

זבולון אורלב: צריכים לנקוט כרגע בכמה צעדים דחופים כדי להוביל לאיזון.

זבולון אורלב: לזה אנחנו צריכים לתת גיבוי נכון, אני אומר שזה דבר נכון שאנחנו נותנים גיבוי לאוצר.

זבולון אורלב: אלא מה?

זבולון אורלב: – אני אומר שגם בקיצוצים צריך לנהוג בתבונה.

זבולון אורלב: מצידי שיסגרו בקול ישראל את רשת ב', שיסגרו את הטלוויזיה לשבוע ימים, שיסגרו בשבת.

זבולון אורלב: אני במקום המנהל הכללי הייתי נוקט, זה צעד דרסטי 100 מיליון.

זבולון אורלב: אבל בשכר העובדים כשיטה לא הייתי הולך למהלכים של 50%.

זבולון אורלב: יכול להיות שכתוצאה מאולפן אחד יצטרכו לפטר מישהו, איני יודע.

זבולון אורלב: אבל כרגע אנחנו מדברים על ההחלטה האחידה שעושים לעובדים.

זבולון אורלב: אני חושב שאת השיטה הקודמת ראוי שתתוקן.

זבולון אורלב: אני שמח שהמנהל הכללי הגיע היום עם הצעה לדעתי שקולה, נכונה, חברתית, יש לה את כל היתרונות.

זבולון אורלב: אני בטוח שגם האוצר ישמח שיש קיצוץ שהוא בהסכמה ולא קיצוצים בכיפוף ידיים.

זבולון אורלב: האוצר לא משלים עם זה שהשידורים לא כתיקנים וכסדרם.

רן אפרתי: השאלה היא מי יכול לפקח על כך שזה באמת יהיה מאוזן?

רן אפרתי: מי יפקח על האיזון בקיצוץ?

רן אפרתי: שלא יוצר מצב שמחר יגידו שיש משהו משפטי שמפריע כמו שלבכירים לדוגמה אי אפשר לקצץ.

זבולון אורלב: מי שמפקח על רשות השידור, זאת הכנסת.

זבולון אורלב: אם אני אקבל פניה, אם אתה תנסח לי שאילתה, אני אשאל והם יהיו חייבים לחשוף את כל המידע.

זבולון אורלב: אני לא מאמין במחתרות, הן נגמרו בשנת 1948.

זבולון אורלב: הכל שקוף, הכל פתוח, אין סודות.

זבולון אורלב: אני לא רואה שיש כאן בעיה, וגם אין לי יסוד לחשוב, אין לי שום ספק וגם לא צל צילו של חשש שמישהו כאן ינסה לעשות מניפולציה וקומבינות.

זבולון אורלב: עד עכשיו אמרו לנו את כל הדברים ביושר, אמרו לנו מה אפשר ומה לא.

זבולון אורלב: אני יודע שיש מכשולים, הייתי מנהל אגף המורים במשרד החינוך, אגף של 120,000 מורים ואני חתום על הרבה מאוד הסכמי עבודה.

זבולון אורלב: אני יודע שיש מכשולים משפטיים, אבל גם המכשולים משפטיים מגיעים, וכשאומרים ואמורים "אנחנו כופים עליכם הר כגיגית" גם בחוזה גם מה לעשות, יש פתחים לשינוי.

זבולון אורלב: זה צריך לחול מגדול ועד קטון וגם בעל חוזה יבין שלא יכול להיות שהטכנאי שעובד איתו באולפן הוא זה שצריך לשאת ב- 50% מעלות הקיצוץ ולו יש חוזה.

ברוך אסקרוב: יש דווקא הרבה חוזים שיש בהם פתחי מילוט שאפשר ביתר קלות לחתוך אותם.

זבולון אורלב: אנחנו מסכמים.

זבולון אורלב: הוועדה רשמה לפניה את הצעת המנהל הכללי, אנחנו ננסח אותה שוב יחד איתו, ההצעה כמו שכתובה בפרוטוקול.

זבולון אורלב: הוועדה פונה לצדדים, להנהלת רשות השידור, למשרד האוצר ולעובדים לקיים דיונים אינטנסיביים על מנת להביא לסיום השביתה.

זבולון אורלב: הוועדה תתכנס לישיבת מעקב ביום ראשון בשעה שיודיעו לכם, אני מניח שבשלוש השעות הקרובות יודיעו על השעה המדויקת.

זבולון אורלב: תודה רבה, הישיבה נעולה.